Hurmat-e-Musahirat
کسی نے واقعتا بھی کسی صہری رشتے کو شہوت سے چھوا ہو تو اس سے کسی کا نکاح باطل نہیں ہو جاتا۔ احناف کے ہاں یہ تصور پایا جاتا ہے مگر اس کی کوئی مضبوط بنیاد نہیں۔ یہ قیاس ہے کہ چوں کہ ماں سے شادی کی ہو اس کی بیٹی سے شادی نہیں ہو سکتی، اس لیے اگر بہو یا ساس کو شہوت سے چھو لیا تو بہو کا نکاح حرام فاسد ہو جاتا ہے۔ یہ قیاس درست نہیں۔ پہلا معاملہ نکاح کرنے کا ہے۔ اس میں ممانعت قریبی رشتوں میں رقابت پیدا ہونے سے بچانے کے لیے ہے۔ قرآن مجید میں بتایا گیا کہ کوئی کسی دوسرے کے گناہ کا ذمہ دار نہیں۔ اس لیے کسی کی غلط حرکت سے دوسرے کا نکاح باطل یا فاسد نہیں ہوتا۔ جو صورت حال آپ نے بیان کی، اس کے لیے سماجی رویوں کو سمجھنے کی ضرورت ہے۔ لوگ عام طور پر اپنی بہوؤں کو بیٹی کی نظر سے دیکھتے اور کبھی گلے لگاتے ہیں۔ اس پر شک کرنے والوں کو دماغی علاج کی ضرورت ہے۔